Александар Кукољ
Александар Кукољ (9. септембар 1991) је репрезентативац Србије у џудоу. Рођен је у Прагу, живи и тренира у Београду, а пореклом је из Зворника .

На Светском првенству за јуниоре 2009. заузео је пето место, а 2010. освојио је две медаље, сребро на Европском првенству за јуниоре и бронзу на Европском првенству за млађе сениоре. На Европском првенству 2012. био је пети, а на Европском првенству за млађе сениоре седми. Пето место заузео је и на Европском првенству 2013, а на Европском првенству за млађе сениоре дошао је до сребра. Исте године освојио је златну медаљу на Медитеранским играма у Мерсину. На Европским играма у Бакуу 2015. био је седми, а још једно пето место освојио је на Европском првенству 2016. Исте године учествовао је на Олимпијским играма у Рио де Жанеиру. У првом колу био је слободан, у другом је био бољи од Словенца Жганка, али је у трећем изгубио од каснијег олимпијског првака, Јапанца Бејкера.

На Европском првенству 2017. освојио је историјску златну медаљу за српски џудо на Европским првенствима.

Референце

Спољашње везе 
 Профил на сајту Џудо инсајд
 Природно је било да се борим („Политика”, 30. децембар 2017)
 Ја сам на овај режим живота навикао („Политика”, 15. април 2020)

Рођени 1991.
Пражани
Српски џудисти
Џудисти на Летњим олимпијским играма 2016.
Српски олимпијци на Летњим олимпијским играма 2016.
Џудисти на Летњим олимпијским играма 2020.
Српски олимпијци на Летњим олимпијским играма 2020.
Срби у Чешкој
Бивши студенти Универзитета Унион — Никола Тесла